b"\n_START_ARTICLE_\nGermans S\xc3\xa0bat\n_START_SECTION_\nHist\xc3\xb2ria\n_START_PARAGRAPH_\nInaugurat el 12 d'agost de 1958 a partir de la construcci\xc3\xb3 per part del Patronato Provincial de la Vivienda de Gerona d'un conjunt de 227 habitatges protegits (tipus social) al poble de Taial\xc3\xa0. Estaven destinades a allotjar a la immigraci\xc3\xb3 arribada a la ciutat des de diverses regions d'Espanya i que malvivia en barraques per diferents zones de la ciutat, especialment les que ocupaven el sector de R\xc3\xado. _NEWLINE_Les cases tenien dos pisos: en el primer hi havia una cuina-menjador, un lavabo i una habitaci\xc3\xb3; i en el segon, dues habitacions m\xc3\xa9s. El seu preu era de 42.605,26 pessetes i tenien una superf\xc3\xadcie de 48 metres quadrats. Inicialment aquests habitatges no disposaven dels serveis d'aigua corrent i electricitat. _NEWLINE_Tot i la manca, en els seus or\xc3\xadgens dels m\xc3\xa9s elementals serveis b\xc3\xa0sics, posteriorment, i de manera molt gradual, va anar convertint-se en un barri m\xc3\xa9s de la ciutat, conservant del seu a\xc3\xafllament original un sentiment col\xc2\xb7lectiu de poble i un fort moviment associacionista. _NEWLINE_A comen\xc3\xa7aments de 2009 es va editar el llibre Germans S\xc3\xa0bat, 50 anys de poble de Jordi Busquets, Jaume Prat i Jordi Pericot (2008), editat per l'AAVV de Germans S\xc3\xa0bat.\n_START_SECTION_\nOrigen del nom\n_START_PARAGRAPH_\nEl nom del barri fa refer\xc3\xa8ncia als tres germans gironins Josep Maria, Llu\xc3\xads i Carles S\xc3\xa0bat Arnau (fills de la vila de Celr\xc3\xa0) enrolats a les files del Ter\xc3\xa7 de Requet\xc3\xa8s de la Mare de D\xc3\xa9u de Montserrat de l'ex\xc3\xa8rcit nacional, morts l'any 1937 a la batalla de Codo durant la Guerra Civil espanyola.\n_START_SECTION_\nPoblaci\xc3\xb3\n_START_PARAGRAPH_\nL'any 2000 tenia 3255 habitants.\n_START_SECTION_\nMoviments associatius i entitats esportives\n_START_PARAGRAPH_\n\xc3\x89s el barri del popular club de futbol de la U.D.S\xc3\xa0bat."